AJAKOHAST OTSE TAEVAST
Pia, oleme maailma erilises keskuses Jeruusalemmas.
Võrratu koht,
kuid väga järsk laskumine siin.
Sa saad võtta pisut aeglasemalt ja ettevaatlikumalt.
Eriti veel, kuna oleme vanemas eas.
Jeruusalemm on ikka midagi nii, nii erilist!
Oleks tore, kui saaksime kord võtta oma vaatajad -
sinu,
siia endaga kaasa.
Paljud küsivad me käest Soomes olles,
kas meil on ka mingeid reise plaanis
ja me ütleme ikka, et mingeid kindlaid plaane pole.
Kuid nüüd võtame asja plaani
ja ma esitan sulle väljakutse - võta meiega ühendust
ja anna teada, kui soovid meiega koos Iisraeli tulla.
Püüame korralda selle reisi nii heal tasemel kui vähegi võimalik
ja ka nii hea hinnaga, kui vähegi võimalik.
See on vahel küll raske neid kahte omavahel kombineerida -
head kvaliteeti odava hinnaga,
kuid kindlasti leidub mingi kuldne kesktee.
Meil on siin häid kontakte.
Head kontaktid ja soome keelt kõnelevad giidid.
Lisaks sellele ka head reisijuhid.
Mina ja Pia.
Oleme käinud siin juba mitmeid kordi.
Osa inimesi arvab, et võib-olla ehk liigagi tihti.
Kuid Iisraelis pole võimalik käia liiga tihti.
Loomulikult ei saa me siin üle nädala käia,
küll aga oleks seda hea teha üle aasta või nii.
Sest see sütitab me südame.
Kuid me tänasel saatel on ka oma teema
lisaks sellele, et sind Iisraeli reisile kutsume.
Jeruusalemm on linn, kus leidsid aset Piibli sündmused.
Loomulikult mitte kõik,
sest palju toimus ka näiteks Galileas.
Kuid samas palju siiski ka Jeruusalemmas.
Nii Vana kui Uue Testamendi ajal.
Oleme rääkinud sellest, et kuningas Taavet kolis siia.
Taavet, kes kord oli karjapoiss,
kuid kes lõpetas kuninga troonil, kuna Jumal oli ta välja valinud.
Taavet kolis Jeruusalemma,
olles enne seda elanud Hebronis,
kus ta oli 7. aastat.
Kuid siis tuli ta siia Jeruusalemma, kus on ka pisut jahedam.
Ma ei tea, mida Taavet sellest küll arvas,
kuid on öeldud, et kui Taavet oli vana ega jaksanud enam nii palju,
siis ta ka külmetas tihti.
Nii et, ta kolis siia - jahedamasse paika.
Samas väga ilusasse paika.
Kui vaadata neid kive,
millest kõikide majade fassaadid on tehtud,
siis see Jeruusalemma kivi on ikka tõeliselt ilus.
Olen isegi pisut kade selle peale. - Kade ei tohi olla.
Kuid see oleks ütlemata tore võtta endaga selliseid kive kaasa
ja laduda neist üks sein seal me kodusaarestikus.
Need oleks kohvris üsna rasked.
No ega kohvritega neid viikski, kuid...unistada ju võib.
Igal juhul,
Jeesus tuli siia.
Ta ei sündinud siin,
vaid Petlemmas, mis on siit ehk u 15. km kaugusel.
Ühtlasi näeme ka Piiblist,
kuidas Jeesus veetis päris palju aega Galileas
ja üsnagi palju aega ka oma kodulinnas Kapernaumas.
Kuid siis Ta tuli Jeruusalemma.
Jeesuse puhul oli eriline asjaolu see,
et Ta jõudis lühikese ajaga väga palju korda saata.
Ta oli võitud Püha Vaimu poolt ja Ta oli tugev.
Ta teadis ja tundis oma ülesannet,
mistõttu Ta asus kohe asja kallale.
Seetõttu ongi meil ka palju kirjeldusi Jeruusalemmast,
kus Jeesus liikus.
Kuid nagu Pia ütles,
siin on enne seda olnud teisigi kuningaid,
nii nagu peale Jeesustki.
Jeruusalemm on olnud parajaks tüliõunaks,
sest Jumala süda on eriliselt selle Taaveti linna küljes kinni.
Peamised asjad,
mida me Jeesuse Jeruusalemma aegadest mäletame,
on see, et Ta tuli siia ja tervendas ning aitas inimesi,
kuid see on ka koht, kus Ta suri.
Siin peeti ka kohut Tema üle, isegi, et langetatud kohtuotsus oli vale
Jeesuse surma mõistmiseks püüti leida mingitki pädevat põhjust.
Nii et, Tema üle kohtumõistmine toimus siin Jeruusalemmas.
Siin lähedal, kus praegu seisame, on Via Dolorsa
ja siis ka Kolgata,
mille üle on arutletud,
kas see kõik sündis ikka selles paigas või kusagil mujal.
Kuid üht või teistpidi - me teame, et Jeesus suri Jeruusalemmas.
Jeesus ka maeti Jeruusalemma
ning kui Ta surnuist üles tõusis, siis sedagi Jeruusalemmas.
Ta ilmutas end elavana,
kuid kuna Tal oli ülestõusnud ihu, siis Ta võis minna läbi suletud uste,
olles samas siiski ka reaalselt puudutatav.
Ta oli ülestõusnuna liikvel 40. päeva,
kuid Ta ei veetnud kogu seda aega Jeruusalemmas,
vaid oli osaliselt ka Galileas.
Ma küll ei tea,
kui pikk tee see jalgsi on ühest linnast teise,
kuid samas polnud Jeesus peale ülestõusmist millegagi piiratud.
Ta sai vaimus vabalt liikuda.
Ometi tõusis Ta just siit - Jeruusalemmast, üles taevasse.
Ta tuli tagasi siia ja tõusis ka siit üles taevasse.
Ja seda just nimelt siit paigast.
See huvitav lugu on see,
et Tema jüngrid - Peetrus, Andreas, Jaakobus, Johannes ja kõik teised
olid kõik galilealased.
Nad kolisid Kapernauma Galileast ja Betsaidast,
et hoida Jeesuse ligi, järgida ja teenida Teda.
Ja loomulikult nad õppisid pidevalt,
sest Jeesus õpetas ja treenis oma jüngreid kogu aja.
Kuid kui Ta Jeruusalemma läks ja sealt taevasse tõusis,
siis Ta jüngrid olid samuti siin
ja nad ka jäid siia.
Osa neist läksid küll jutlustajatena mööda ilma laiali,
kuid Peetrus jäi siia, Jaakobus jäi siia,
Johannes jäi siia.
Vennad jäid siia nagu Jeesus oli neid käskinud,
nii et neil oli väga sügav suhe Temaga.
Nad usaldasid Jeesust,
et kui Too ütles, et peab jääma, siis nad ka jäid.
Jeesus ütles,
et nad ei lahkuks Jeruusalemmast enne, kui nad on saanud Püha Vaimu.
Vaatame Apostlite tegude 1:4, kus on öeldud:
"Kui siis Jeesus viibis koos nendega,
keelas ta neil Jeruusalemmast lahkuda,
käskides jääda ootama Isa tõotust, mis teie olete minult kuulnud.""
Jeesus oli neile sellest eriaegadel rääkinud,
öeldes, et nad saavad endale teise abimehe ja kaitsja.
Ta ütles, et nad ei jää üksi, vaid et kui Tema läheb ära,
tuleb üks teine,
kes annab neile edasi kõike, mida Ta Jeesuselt saab.
Ja sellele Ta siin ka siis viitab, kui ütleb:
Mis teie olete minult kuulnud."
"Johannes on küll ristinud veega,
aga teid ristitakse Püha Vaimuga üsna varsti pärast neid päevi.”
Me teame, et vaimumaailmas pole aega.
See on miski, mida on hea meeles pidada,
kui näiteks mõne prohvetliku sõnumi saad.
Selle täitumine võib võtta aega,
kuid see ei tee sellest prohvetist veel valeprohetit.
Küsimus on vaid selles, et vaimumaailmas puudub aeg.
Kuid kui Jeesus ütles siin: "üsna varsti pärast neid päevi",
siis Ta viitas küll sellele, et see ei võta pikka aega.
Ta ütles, et nad peavad ootama Isa tõotust,
mis nad Temalt olid kuulnud.
Ühtlasi ütles Ta ka, et nad saavad väe.
Loomulikult Jeesus teadis,
et vägi peitub evangeeliumis ehk Jumala Sõnas.
Ta teadis sedagi, et Ta jüngrid olid saanud piisavalt osa sellest väest
ega olnud mingid nõrgad vennad,
sest nad olid olnud Jeesuse lähedal.
Salm 8: "Vaid te saate väe Pühalt Vaimult, kes tuleb teie üle."
Tegu oli ühe täiesti uue ja teistsuguse tasandiga.
Isegi, et meil on Jumala Sõna
ja isegi, et oleme üksteisel olemas, mis on ütlemata tore.
On tore, kui on häid sõpru.
Peabki olema. Muidu ei saaks hakkama.
Sama kehtib ka abielus - ka seal on hea olla sõbrad,
sest siis lähevad asjad palju ladusamalt.
Kuid loodetavasti mõistad, et me vajame üksteist.
Samas aga pole see piisav vaimulikes võitlustes.
Jeesus ütles: "Vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas..."
"See algab siit - Jeruusalemmast, kus te olete tunnistajad."
Jeesus teadis seda paika hästi,
kuna Ta oli käinud siin mitmeid kordi, viibides siin teatud ajaperioode.
Ja kuna rahvas teadis Teda, lõi see need ka kihama.
Samas ei jõudnud Ta siiski kogu selle rahvahulgani, kes siin elas.
Seetõttu Ta ütleski oma jüngritele,
et nad peavad alustama Jeruusalemmast
ja liikuma peale seda edasi kogu Juuda- ja Samaariamaale
ning ilmamaa äärteni.
Tänu Jeesusele, kes mõtles sel hetkel sinu ja minu peale.
Ta mõtles, et inimesed seal Põhja-Soomes ja Euroopas
vajavad Teda samuti,
mistõttu aastaid hiljem jüngrid sinna ka jõudsid.
Kuid käsk oli alustada Jeruusalemmast.
Seejärel läks Jeesus üles taevasse,
öeldes, et Ta tuleb üks päev tagasi ja nad kohtuvad taas.
Me mõistame tänase päeva kontekstis,
et Jeesus on peagi tagasi tulemas.
Mis aga puutub inglitesse,
kes peale Jeesuse taevasse minekut Õlimäel ilmusid,
siis need käskisid jüngritel tagasi linna minna.
Ap.1:11-13: "See Jeesus, kes teilt võeti üles taevasse,
tuleb samal kombel, nagu te nägite teda taevasse minevat.”
Siis nad pöördusid tagasi Jeruusalemma
mäelt, mida kutsutakse Õlimäeks ja mis on Jeruusalemma lähedal
ühe hingamispäeva teekonna kaugusel.
Ja kui nad linna tulid, läksid nad ülemisse tuppa..."
Keegi ei oska täie täpsusega öelda, kus see ülemine tuba asus,
kuid kindlasti kusagil siin lähedal.
Nad said korralduse minna tagasi linna
ja nad läksid - paika, "kus neil oli tavaks viibida".
See oli paik, kus Jeesuski oli nendega varasemalt olnud.
"Peetrus ja Johannes ja Jaakobus ja Andreas ja Filippus ja Toomas,
Bartolomeus ja Matteus, Jaakobus, Alfeuse poeg,
ja seloot Siimon ja Juudas, Jaakobuse poeg."
Nemad kõik olid püsivalt ühel meelel..."
Tänu Jumalale!
Kui tahame midagigi taevast saada, tuleb püsida ühel meelel.
"Nemad kõik olid püsivalt ühel meelel
palvetamas koos Jeesuse ema Maarja ning naistega ja Jeesuse vendadega."
Nad kõik jäid sinna ülemisse tuppa.
Kindlasti käisid nad vahepeal ka väljas -
falafeleid või midagi muud söömas.
Kuid nende põhiaeg ja energia kulus palvetamisele.
"Oo Issand, oled tõotanud anda meile teise kaitsja.
Oled tõotanud anda meile oma väe.
Las see vägi siis langeda!
Lase meil näha oma tagasitulekut.
Me nägime Sind peale Su ülestõusmist,
kuid me vajame Sind oma igapäevases elus."
Nii on. Ka sina ja mina vajame Tema ligiolu.
Aamen.
Ja siis on siin öeldud,
et nad valisid Juudase asemele ka uue jüngri.
Juudas oli teinud enesetapu tänu Jeesuse reetmisele.
Apostlite tegude 2:1 "Kui nelipühapäev kätte jõudis..."
Osad võivad nüüd küsida, mis asi see nelipühapäev on?
Nelipüha tuleb inglisekeelsest sõnast "pentecost",
mis tähendab 50'ndat.
Kui oled me varasemaid saateid näinud,
siis oleme rääkinud sellest,
et Jeesus võeti üles taevasse taevasseminemise pühal
ehk 40. päeva peale oma surnuist ülestõusmist.
Kuid sellele järgnesid veel teatud päevad,
kuni jõudis kätte 50'nes päev ehk nelipühapäev.
"Kui nelipühapäev kätte jõudis, olid nad kõik koos ühes paigas.
Ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid."
Seda on hea meeles pidada,
kui igasugu halvustavad ja kritiseerivad inimesed
hakkavad võtma sõna, öeldes: "Siin on liiga valju kõik.
Te palvetate liiga kõva häälega ja kõik korraga,
nii et me ei saa mitte midagi aru.
See on küll mingi vale asi,
sest me oleme ikka vaikusega harjunud."
Kuid siin on öeldud, et Püha Vaim tuli
"ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
Ja nad nägid otsekui hargnevaid tulekeeli,
mis laskusid iga üksiku peale nende seas."
Iga üksiku peale neist.
Keegi ei jäänud ilma.
Andreas ei istunud ega halanud seal:
"Miks Peetrus sai selle tulekeele ja hakkas rääkima uutes keeltes,
samas kui ma ei saanud midagi!"
Nad kõik said.
Jumal näitab siin sellega, et Ta tahab kõigile anda oma väge.
Ta tahab anda oma väge kõigile,
mistõttu see pole isegi õige mõtteviis,
kas ikka kõik peaks täituma Püha Vaimuga
ja rääkima uutes keeltes?
Seda kaheldakse eriti uutes keeltes rääkimise puhul.
Täiesti vale mõttekäik.
Miks me peaks tahtma olla ilma nendeta?
Pigem peaksime ikka olema need, kes saavad osa neist kahest asjast.
"Nad kõik täideti Püha Vaimuga ning hakkasid rääkima teisi keeli,
nõnda nagu Vaim neile andis rääkida."
Nad hakkasid rääkima uutes keeltes nagu Jumala Vaim neile seda andis.
Siinkohal peab tõdema,
et neile, kel polnud mingit varasemat sarnast kogemust,
pidi see ikka olema üks korralik üllatus
kui mitte isegi šokk.
"Mis siin küll toimub?"
Kuid Jeesus ütles, et nad saavad täidetud Püha Vaimuga.
Ja eks nad ühtpidi ju isegi ootasid seda.
Nad hakkasid rääkima uutes keeltes...
Ise isegi teadmata, mida nad rääkisid.
Neil polnud aimugi, mida nad ütlesid - nad lihtsalt rääkisid keeltes.
Üks Püha Vaimu keeltes rääkimise saladusi on see,
et me hakkame rääkima, kuid me ei tea, mida me räägime.
Seetõttu kõlab see ka kõrvale kummaliselt.
Ma ei mõista, mida Pia ütleb, kui ta keeltes räägib
ja tema ei mõista ka minu öeldut, kui ma keeltes räägin.
Vahel võib küll Püha Vaimu võimsa ligiolu tõttu tulla tunne,
et sa saad isegi aru, mida räägitakse.
Kuid siin nad siis "hakkasid rääkima teisi keeli,
nõnda nagu Vaim neile andis rääkida.
Jeruusalemmas oli aga elamas juute,
vagasid mehi kõigi rahvaste keskelt, kes on taeva all.
Kui nüüd see hääl kostis..."
Ehk on see just Jumala strateegia,
et kui Tema Vaim on tegutsemas,
siis midagi läheb välja kui sireenina, mis rahva kokku toob.
"Kui nüüd see hääl kostis, tuli kokku nende kogukond,
ja kõiki valdas hämmastus,
sest igaüks kuulis räägitavat oma murret."
Ehk siis, tegu oli inimestega,
kes olid kolinud Jeruusalemma väljastpoolt
või siis külastasid seda
ja nad kõk oskasid ka teisi keeli.
Nii nad siis kuulsidki korraga kreeka, etioopia ja türgi keelt,
või mis iganes muid keeli, mida tolle aja maailmas teati.
Nad olid vägagi üllatunud.
Peetrus astus seepeale esile
ja selgitas, et see on see, millest prohvet Joel oli kuulutanud,
et see on see, mis saab viimseil päevil sündima.
Me jätame selle teema hetkel sinnapaika,
kuna tahame olla veel mõnda aega
Püha Vaimuga täitumise- ja keeltes rääkimise teema juures.
Jumal tahab anda meile oma väge
ja Ta tahab täita sindki.
Sindki.
Võib-olla oled end selles vallas juba maha kandnud.
Oled mõelnud: "Olen mitmeid kordi palunud Jumalalt Püha Vaimu andi,
kuid ma pole saanud."
Sinuga võib olla sama lugu nagu minugagi kord oli.
Ma olin saanud sel teemal piiratud õpetust,
mistõttu ma ka ei mõistnud,
et nad hakkasid rääkima selle kohaselt,
kuidas Püha Vaim neile rääkida andis.
Nad hakkasid rääkima.
Jooni see endale lausa alla, et nad hakkasid rääkima.
Jüngrid hakkasid rääkima.
Jah, see kõik oli algul väga võimas,
kuid olgu julgustusena öeldud,
et kui Püha Vaim tuleb me üle ja me palume Teda:
"Täida mind endaga ehk Püha Vaimuga!",
siis Ta annab meile nii väe kui keeltes rääkimise võime.
Ta annab meile väe
ja me kogeme ka oma sisimas,
et kui me vaid julgeks, siis me suudaks ka teatud sõnu öelda.
Kuid siis tekkib mõte: "Aga äkki ma matkin kedagi teist?
Äkki on see kõik mu enda välja mõeldud?"
Või nagu mitmed kardavad: "Äkki see on üldse Saatanast?"
Tead, mis?
Kui sa palud Jumalalt Püha Vaimu,
siis sa ka saad Jumalalt Püha Vaimu anni.
Ta ei läkita sulle selle peale midagi, mis pole õige,
vaid ikka seda, mis on õige.
Seetõttu ka, kui me nüüd üsna peagi palvetame,
et Püha Vaim võiks langeda su üle,
siis tea, et Püha Vaim on see, kes tuleb.
Ja Ta võib anda sulle mõne sõna või mõtte
ja see pole sinust endast.
Las me võtta praegu vastutuse kogu selle loo eest
ja öelda sulle, et see on õige asi,
kui saad endale keeltes rääkimise anni.
Nii et, kui tahad need välja öelda, siis ütle aga! Jeesuse nimel.
Vaata, kuidas see hakkab jääd murdma
ja Püha Vaim hakkab sinus tasapisi voolama.
Jeesus ütles, et nende seest, kes usuvad Temasse,
saavad voolama elava vee jõed.
Mitte mingi väike tilk siin või seal,
vaid elava vee jõed.
Sellest aga on palju abi ja selles peitub tohutu vägi.
Küsimus pole mingis medalis, mille saame.
Hoopis vastupidi - et me jaksaks minna edasi
ega kaotaks oma lootust.
Seetõttu pakubki Jumal meile abi - Püha Vaimu juhtimist
ja vahel ka ehk hoiatusi.
Samuti soosingut ja kaitset.
Kuid nüüd, kallis sõber, tahame palvetada.
Piiblis on öeldud,
et nad palvetasid inimeste eest, pannes oma käed nende peale.
Me ei saa seda küll praegu teha,
kuid palvetada igal juhul.
Me palume, et Püha Vaim tuleks ja langeks iga me vaataja üle.
Sina aga võta see vastu.
Sa ei pea olema ärevil ja sa ei pea ka teesklema midagi.
Lihtsalt võta see vastu.
Ja kui sa pole harjunud rääkima uutes keeltes,
siis nüüd sa hakkad.
Tee seda Jeesuse nimel.
Ja kui oled seda kunagi varem teinud, siis tee seda nüüd uuesti.
Issand, täida me kallid sõbrad, kes meid praegu vaatavad.
Need mõni sada või mõni tuhat sõpra,
kes igatsevad Sinu ja Su Püha Vaimu väe järele.
Sa ise ütlesid, et me saame Püha Vaimu väe,
mida Sa tahad tänagi välja anda.
Rohkem Püha Vaimu väge kõigile usklikele!
Las Su Vaim, kes tuli juba 2000. aastat tagasi
ja on väga ligi,
las see langeda iga inimese üle selliselt,
et nad hakkaks rääkima vastavalt sellele
nagu Püha Vaim neile rääkida annab.
Nad võivad ammutada enda seest neid uusi sõnu,
mis avavad selle kanali.
Sina Issand, Sina Püha Vaim - Sa tead, mida öeldakse.
Sa tunned igat keelt.
Sa kuuled me palveid ka siis, kui me iseendid palves üles ehitame
või end ette valmistame või Püha Vaimu läbi prohveteerime.
Issand, Sa tead kõike, mis sünnib,
sest Sa ise oled andnud meile selle anni.
Aitäh Issand Jeesus!
Hakka nüüd keeltes rääkima!
Sa võid teha mida iganes - panna teleka kinni või mitte,
kuid jätka keeltes rääkimist
ja lase Pühal Vaimul vabalt voolata enda läbi.
Ühtlasi võid võtta meiega ühendust, nähes me kontakte ekraanil.
Ka oleme me eetris järgmine kord, nii et vaata meid taas ja kõike head!
Jeesust ümbritsesid inimesed,
kes kummardasid Teda ka oma varaga.
Nad ei jutlustanud ega teinud seda, mida Jeesuse jüngrid tegid,
kuid nad andsid oma osa,
kandes hoolt selle eest, et majandusasjad olid korras.
Soovides toetada TV7 tööd, võid helistada 900 1777 (hind 7. eur)
või teha ka pangaülekande, leides me andmed www.tv7.ee
Aitäh sulle ja ole õnnistatud!
Tõlge: Anne-Ly Raukas